Belə (Molla Cümə)
İndən belə ar-namusu ataram,
Yoğurram ciyərim daş ilə belə,
Yarın həsrətindən matəm tutaram,
Qan ağlar gözlərim yaş ilə belə.

Şəyird ərzin elər öz ustadına,
Təbibsiz xəstənin yet imdadına,
Ayaq turabına, əziz adına,
Qoyaram canımı baş ilə belə.

Cüməni gözündən yar saldı getdi,
Viranə könlümü qəm aldı getdi.
Can sənin yanında bil, qaldı getdi,
Oynatma gözünü qaş ilə belə.
Qoşmalar